CELEX: 62021CN0580
Language: fi
Date: 2021-09-22 00:00:00
Title: Asia C-580/21: Ennakkoratkaisupyyntö, jonka Bundesgerichtshof (Saksa) on esittänyt 22.9.2021 – EEW Energy from Waste Großräschen GmbH v. MNG Mitteldeutsche Netzgesellschaft Strom GmbH

13.12.2021   
            
            
               FI
            
            
               Euroopan unionin virallinen lehti
            
            
               C 502/13
            
         
      Ennakkoratkaisupyyntö, jonka Bundesgerichtshof (Saksa) on esittänyt 22.9.2021 – EEW Energy from Waste Großräschen GmbH v. MNG Mitteldeutsche Netzgesellschaft Strom GmbH
      (Asia C-580/21)
      (2021/C 502/20)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Bundesgerichtshof
      
         Pääasian asianosaiset
      
      
         Valittaja: EEW Energy from Waste Großräschen GmbH
      
         Vastapuoli: MNG Mitteldeutsche Netzgesellschaft Strom GmbH
      
         Muu osapuoli: 50Hertz Transmission GmbH
      
         Ennakkoratkaisukysymykset
      
      
                  1)
               
               
                  Onko direktiivin 2009/28/EY (1) 16 artiklan 2 kohdan c alakohtaa, luettuna yhdessä 2 artiklan a ja e alakohdan kanssa, tulkittava siten, että myös sellaisille tuotantolaitoksille on annettava ensisijainen pääsy verkkoon, joissa sähköä tuotetaan sekajätteiden termisellä hyödyntämisellä, jolloin jätteet sisältävät vaihtelevan osuuden biohajoavia teollisuus- ja yhdyskuntajätettä?
               
            
                  2)
               
               
                  Jos ensimmäiseen kysymykseen vastataan myöntävästi: Riippuuko ensisijaisen verkkoon pääsyn myöntäminen direktiivin 2009/28/EY 16 artiklan 2 kohdan c alakohdan nojalla siitä, miten suuri ensimmäisessä kysymyksessä kuvatulla tavalla käytetyn biohajoavan jätteen osuus on sähköntuotannosta?
               
            
                  3)
               
               
                  Jos toiseen kysymykseen vastataan myöntävästi: Onko olemassa merkittävyyskynnystä, joka koskee biohajoavien jätteiden osuutta ja jonka alittuessa tuotettuun sähköön ei voida soveltaa uusiutuvista energialähteistä tuotettua sähköä koskevia säännöksiä?
               
            
                  4)
               
               
                  Jos kolmanteen kysymykseen vastataan myöntävästi: Miten suuri osuuden on oltava, jotta tämä kynnys saavutetaan, tai miten se on määritettävä?
               
            
                  5)
               
               
                  Jos ensimmäiseen ja toiseen kysymykseen vastataan myöntävästi: Kun uusiutuvista energialähteistä tuotettua sähköä koskevia säännöksiä sovelletaan sähköön, joka on vain osittain tuotettu biohajoavista jätteistä, voidaanko direktiivin 2009/28/EY 5 artiklan 3 kohdan toisen alakohdan mukaiseen oikeudelliseen näkemykseen nojautua siten, että näitä säännöksiä sovelletaan ainoastaan uusiutuvista energialähteistä tuotetun sähkön osuuteen ja tämä osuus lasketaan kunkin energialähteen energiasisällön perusteella?
               
            
         (1)  Uusiutuvista lähteistä peräisin olevan energian käytön edistämisestä sekä direktiivien 2001/77/EY ja 2003/30/EY muuttamisesta ja myöhemmästä kumoamisesta 23.4.2009 annettu Euroopan parlamentin ja neuvoston direktiivi 2009/28/EY (EUVL 2009, L 140, s. 16).